
La hotar de an trecut, 
sufletul opreşte, 
peste drumul petrecut, 
inapoi priveşte. 
Câte taine, câte stări, 
fericit trâite, 
câte binecuvântări, 
zilnic innoite! 

Câte lacrimi şi căinţi, 
urmelor lăsate, 
câte jertfe şi dorinţi, 
dragostei curate. 
Ce 'nălţări şi ce căderi, 
ne-au uimit privirea, 
ce comori şi ce dureri, 
umplu amintirea! 

Am lăsat prin nopţi de chin, 
soare şi morminte, 
urme celor care vin 
peste veci "nainte. 

Am lasat pe drum de jar, 
sânge şi izvoare, 
mărturii de cânt şi har, 
vremii viitoare! 

Dumnezeule slăvit, 
inima se-nchina, 
fa din tot ce Ţi-am jertfit, 
cale de lumina. 

Fa Lucrarea Ta de har, 
oaste nesfârşită, 
peste ultimul hotar, 
s-o vedem slăvită! 


